PATVIRTINTA

Skuodo vaikų lopšelio-darželio direktoriaus

2023 m. sausio 18 d. įsakymu V1-7

**SKUODO VAIKŲ LOPŠELIS-DARŽELIS**

**NEKONTAKTINIŲ DARBO VALANDŲ PASKIRSTYMO MODELIO APRAŠAS**

**I. BENDROSIOS NUOSTATOS**

1. Skuodo vaikų lopšelio-darželio (toliau – lopšelis-darželis) nekontaktinių darbo valandų paskirstymo modelio aprašas (toliau – Modelio aprašas) reglamentuoja ikimokyklinio ir priešmokyklinio ugdymo mokytojo (auklėtojo), meninio ugdymo mokytojo, logopedo, specialiojo pedagogo, psichologo asistento, socialinio pedagogo, judesio korekcijos specialisto ir ikimokyklinio ir priešmokyklinio ugdymo mokytojo (auklėtojo), dirbančio su vaikais, turinčiais specialiųjų ugdymosi poreikių, (toliau – pedagogas) nekontaktinių valandų paskirstymą ir tvarką.

2. Šiuo Modelio aprašu vadovaujasi visi lopšelio-darželio pedagogai.

**II. NEKONTAKTINIŲ DARBO VALANDŲ ORGANIZAVIMAS**

**PER SAVAITĘ**

1 pav. Pedagoginių darbuotojų tiesioginio ir netiesioginio darbo valandos

3. Lopšelio-darželio ikimokyklinio ir priešmokyklinio ugdymo pedagogams (išskyrus specialiojo ikimokyklinio ugdymo pedagogus) skiriamos 36 valandos per savaitę, iš jų 32 valandos skiriamos tiesiogiai dirbti su vaikais ir 4 valandos netiesiogiai dirbti su vaikais (metodinei veiklai).

4. Specialiojo ugdymo pedagogams skiriama 30 valandų per savaitę, iš jų 24 valandos skiriamos tiesiogiai dirbti su vaikais ir 6 valandos skiriamos netiesiogiai dirbti su vaikais (metodinei veiklai).

5. Logopedams, spec. pedagogams, psichologo asistentui, socialiniam pedagogui skiriamos 36 valandos per savaitę, iš jų 22 valandos skiriamos tiesiogiai dirbti su vaikais ir 14 valandų skiriama netiesiogiai dirbti su vaikais.

6. Meninio ugdymo pedagogams skiriama 30 valandų per savaitę, iš jų 24 valandos skiriamos tiesiogiai dirbti su vaikais ir 6 valandos skiriamos netiesiogiai dirbti su vaikais.

7. Ikimokyklinio ir priešmokyklinio ugdymo pedagogo (įskaitant prailg. ir spec. grupių) nekontaktinės darbo valandos nurodomos mėnesiniame pedagogų darbo grafike, kurį rengia direktoriaus pavaduotojas ugdymui. Logopedo, spec. pedagogo ir meninio ugdymo pedagogo nekontaktinės darbo valandos nurodomos mokslo metų darbo grafike, esant būtinumui jis gali būti koreguojamas.

**III. NEKONTAKTINIŲ DARBO VALANDŲ SUTEIKIMO MODELIS**

8. Lopšelio-darželio ikimokyklinio ir priešmokyklinio ugdymo pedagogams (išskyrus prailgintų grupių ir spec. grupių pedagogus) nekontaktinės valandos suteikiamos:

\* Pirmadieniais – ketvirtadieniais nuo 17.30 val. iki 18.00 val. (0.5 val.).

\* Penktadieniais nuo 17.00 val. iki 18.00 val. (1 val.).

\* Pagal iš anksto sudarytą darbo grafiką 1 kartą per mėnesį 7.2 val. paskirtas pedagogas.

\* Pagal iš anksto sudarytą darbo grafiką 1 kartą per mėnesį 1 val. paskirtas pedagogas.

\* Laikas, kurį reikia atidirbti tiesiogiai su vaikais, (pagal iš anksto sudarytą grafiką) yra paskiriamas netiesioginiam darbui.

9. Lopšelio-darželio ikimokyklinio ir priešmokyklinio ugdymo pedagogams, dirbantiems specialiojo ugdymo grupėse nekontaktinės valandos suteikiamos:

\* Pirmadieniais – ketvirtadieniais nuo 17.30 val. iki 18.00 val. (0.5 val.).

\* Penktadieniais nuo 17.00 val. iki 18.00 val. (1 val.).

\* Pirmadieniais, antradieniais ir trečiadieniais nuo 15.00 val. iki 18.00 val. (pagal iš anksto sudarytą grafiką) po 3 val. suteikia paskirtas pedagogas.

\* Iš ryto dirbantiems pedagogams po 1.5 val.

10. Lopšelio-darželio ikimokyklinio ugdymo pedagogams, dirbantiems prailginto ugdymo grupėse nekontaktinės valandos suteikiamos:

\* Pagal iš anksto sudarytą grafiką du kartus per savaitę po 2 val. nuo 12.00 val. iki 14.00 val.

**IV. BAIGIAMOSIOS NUOSTATOS**

11. Nekontaktinių darbo valandų suteikimo modelis aptariamas Pedagogų tarybos posėdyje. Pedagogų tarybai pritarus,+

tvarką įsakymu tvirtina lopšelio-darželio direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Skuodo vaikų lopšelio-darželio

auklėtojų ir pagalbos vaikui specialistų

2019 m. rugpjūčio 29 d. posėdžio

protokoliniu nutarimu

(protokolas Nr. R3-502)